Læsisstefna Tálknafjarðarskóla er í mótun og mun verða birt á heimasíðu þegar hún er tilbúin . Aðalmarkmið verkefnisins er að efla læsi og þróa kennsluhætti í öllum námsgreinum í Tálknafjarðarskóla . Margir nemendur lesa sér ekki til gagns og gefast upp fljótlega eftir að í framhaldsskóla er komið . Í Tálknafjarðarskóla viljum við gera allt til þess að nemendur okkar verði tilbúnir til að takast á við það sem bíður þeirra að grunnskólanámi loknu . Kennarar tileinki sér nýjar aðferðir við eflingu læsis í víðum skilningi og kenni nemendum að beita nútímatækni og nýta miðla við nám sitt . Lögð verður áhersla á allar tegundir læsis , s.s. lestur til náms , yndislestur , upplýsingalæsi og myndlæsi . Kennsluhættir hafa áhrif á læsi og því mun hver kennari skoða sína kennsluhætti með það að markmiði að efla læsi í sinni grein .